Ängelholm
Ängelholm on tiheasustusega paikkond Rootsis Skåne läänis, Ängelholmi valla keskus. 2015. aastast on tiheasustusega paikkonna ('tätort') ametlik nimi Ängelholm och Vejbystrand, sest linn on kokku kasvanud Skepparkrokeni ja Vejbystrandi asulaga. Väike osa sellest kuulub Båstadi valda. 2015. aasta lõpus oli seal 27 500 elanikku. Linn asutati 1516. aastal kui Luntertuni ehk Rynestadi elanikud pidid kuningas Christian II käsul rannikult kolima mööda Rönne jõge mõned kilomeetrid ülesvoolu. Ängelholmis tegutseb autotootja Koenigsegg. 7 km kesklinnast põhja pool asub Ängelholm-Helsingborgi lennujaam.